Hennie en Andrea - SoundFaith
Hennie en Andrea
﻿Hennie van Niekerk & Andrea Venter
3. Sing: Lied 319: 1, 3
5. Skriflesing & boodskap
6. Sing: Lied 8: 1
9. Kniel & bid
10. Sing: Ps 134: 4
﻿4﻿ Ek druk julle dit op die hart, ek wat ’n gevangene is omdat ek die Here dien: Laat julle lewenswandel in ooreenstemming wees met die roeping wat julle van God ontvang het.
﻿2﻿ Wees altyd beskeie, vriendelik en geduldig, en verdra mekaar in liefde. ﻿3﻿ Lê julle daarop toe om die eenheid wat die Gees tussen julle gesmee het, te handhaaf deur in vrede met mekaar te lewe.
Hennie & Andrea, ook julle moet verklaar dat daar regtens geen beletsel is teen julle voorgenome huwelik nie. God ken die harte, en sal weet of daar iets deur julle verswyg word.
Verklaar jy, Hennie, dat daar geen beletsel is, wetlik of andersins, teen jou voorgenome huwelik, met Andrea, hier teenwoordig nie? Wat is jou antwoord? (Ja)
Verklaar jy, Andrea, dat daar geen beletsel, wettig of andersins, is teen jou voorgenome huwelik met Hennie, hier teenwoordig nie?
Hennie & Andrea, is dit julle wens om in die huwelik bevestig te word, en om saam te woon as man en vrou, soos die heilige Evangelie ons beveel? Wat is julle beide se antwoord? (Ja)
Hennie, sê agter my aan:
Ek, Hennie, neem jou, Andrea, as my wettige vrou, om jou van vandag af verder te hê as my wettige vrou. Ek beloof om jou lief te hê, te eer en te versorg, in goeie sowel as slegte tye, in voorspoed en teëspoed, in gesondheid en siekte, in rykdom en in armoede. Ek sien af van alle ander vroue, en sal getrou bly aan jou, so lank ons beide sal lewe, totdat die dood ons skei. Dit is my plegtige eed aan jou!
Andrea, sê agter my aan:
Ek, Andrea neem jou, Hennie, van vandag af verder, as my wettige man. Ek beloof dat ek jou sal liefhê, jou gehoorsaam sal wees in alles wat reg en billik is, ek sal jou help en bystaan, en ek sal jou nooit verlaat nie. Ek sien af van alle ander mans, en sal heilig met jou lewe, in goeie en slegte tye, in voorspoed en teëspoed, in gesondheid en siekte, totdat die dood ons skei. Dit is my plegtige eed aan jou.
Aangesien Hennie & Andrea hulle verbind het tot ‘n heilige verbintenis in die huwelik, en só voor God en al hierdie getuies verklaar het, en sodanige beloftes aan mekaar gegee het, en aan mekaar die ringe gegee het as simbool hiervan, verklaar ek Hennie & Andrea tot man en vrou. In die Naam van die Vader, die Seun en die Heilige Gees! AMEN.
Hennie, jy mag jou vrou soen!
Hennie & Andrea, ek vra julle nou om neer te kniel, sodat ons met en vir julle kan bid. Kom ons bid.
Hennie & Andrea, kyk op en sien dat die Here julle seën:
Die Bybel : Nuwe Vertaling. 1983 (Ef 4:1). Capetown, South Africa: Bybelgenootskap van Suid-Afrika.